અમદાવાદ- યુરોપના બીજા નંબરના ફ્લેક્સીબલ પેકેજીંગ ગ્રુપ કોન્સ્ટેન્ટીઆ ફ્લેક્સીબલ્સની ભારતીય પેટા કંપની કોન્સ્ટેન્ટીઆ પરીખ દ્વારા આજે જાહેરાત કરવામાં આવી છે કે ભારત સરકારના ‘સ્વચ્છ ભારત’ મિશનને સહયોગ આપવા માટે કંપની દ્વારા નવો ગ્રીનફીલ્ડ પ્રોજેક્ટ સ્થાપવામાં આવશે. આ નવું એકમ રૂ.100 કરોડના ખર્ચે સ્થપાશે અને તેમાં પર્યાવરણલક્ષી પેકેજીંગના ઉત્પાદન માટે અત્યંત આધુનિક મશીનરીનો ઉપયોગ કરવામાં આવશે. આ પેકેજીંગ સોલ્યુશન્સ ભારતમાં હવે પછી લાગુ પડનારા પ્લાસ્ટીક વેસ્ટ મેનેજમેન્ટના નિયમોનું પાલન કરશે અને વિશ્વમાં જે રીતે પેકેજીંગ થઈ રહ્યું છે તેમાં ક્રાંતિ લાવશે. પવન પરીખ-એમડી અને વીપીએ જણાવે છે કે “આ પ્રોજેક્ટમાં સરકારની ‘સ્વચ્છ ભારત’ પહેલ માટે નિષ્ઠા દાખવવાનું લક્ષ રખાયું છે.”